Criticul regimului Putin a dispărut. Alexei Navalnîi a fost mutat în altă închisoare.
Criticul regimului Putin a dispărut. Alexei Navalnîi a fost mutat în altă închisoare. Acesta a fost pus sub acuzare într-un nou dosar penal.
Criticul Kremlinului, Alexei Navalnîi, a fost transferat din închisoarea în care se afla într-un loc necunoscut, a declarat, marţi, şeful său de cabinet, potrivit Reuters.Alexei Navalnîi a fost transferat din colonia sa penitenciară şi a fost mutat într-un loc necunoscut."Nu ştim unde se află acum Alexei şi în ce colonie a fost dus", a anunţat Leonid Volkov, şeful de cabinet al lui Navalnîi, într-un mesaj pe aplicaţia Telegram.Alexei Navalnîi a fost arestat în ianuarie 2021, după ce s-a întors în Rusia din Germania, unde se refăcuse după otrăvirea cu un agent neurotoxic. El pune otrăvirea pe seama Kremlinului, dar autorităţile din Rusia neagă.În martie, Navalnîi a fost condamnat la nouă ani de închisoare după ce a fost găsit vinovat de fraudă la scară largă şi sfidare a instanţei de către un tribunal.La momentul respectiv, el ispăşea deja o pedeapsă de doi ani şi jumătate într-o tabără de prizonieri la est de Moscova pentru încălcări ale eliberării condiţionate legate de acuzaţii despre care el spune că au fost fabricate pentru a-i zădărnici ambiţiile politice.Recent, Navalnîi a anunţat că a fost pus sub acuzare într-un nou dosar penal în urma căruia ar putea fi condamnat la 15 ani de închisoare.